
# Таһир Хөрмәтуллин Менделеевски районы башкарма комитеты җитәкчесе итеп билгеләнде

*09.08.2010*Бүген Менделеевск муниципаль районы Советы утырышында Таһир Хөрмәтуллин районның башкарма комитет рәисе итеп билгеләнде.


Утырышта ТР Премьер-министры Илдар Халиков катнашты.


Исегезгә төшерәбез: 2010 елның 9нчы июлендә Менделеевск муниципаль районы Советының 39нчы утырышында Таһир Хөрмәтуллинга башкарма комитет җитәкчесе вазифалары йөкләнгән иде.


Таһир Хөрмәтуллин Татарстанның Тукай районы Чыршылы авылында туган. “Инженер-механик” белгечлеге буенча Казан авыл хуҗалыгы институтын тәмамлаган.

1977-1978 елларда – Татарстанның Тукай районы “Татарстан” совхозында яңа техника буенча инженер.

1978-1979 елларда – Казан трамвай -троллейбус идарәсе депосы мастеры.

1979-1980 елларда – Волгоград өлкәсенең Октябрь районы “Заливский” совхозы хезмәткәре.

1980-1986 елларда – “Татарстан” совхозының дуңгызчылык комплексы баш инженеры, гараж мөдире.

1986-1996 елларда – “Сосновоборский” совхозы директоры.

1996-2000 елларда – “Чаллы ит комбинаты” ААҖ генераль директоры.

2000-2002 елларда - “Сосновоборская” агрофирмасы” ААҖ генераль директоры.

2002 елның 26 февраленнән – Татарстанның Тукай районы хакимияте башлыгы.

2006 елдан – “Тукай муниципаль районы” муниципаль берәмлеге башлыгы.

*ТР Президенты матбугат хезмәте.*
Таһир Хөрмәтуллин Менделеевски районы башкарма комитеты җитәкчесе итеп билгеләнде